ลือ! NUSA ซื้อหุ้น WEH ราว 4% มูลค่ากว่า 2.5 พันลบ.จ่อปิดดีลเร็วๆ นี้
ลือ NUSA เตรียมสรุปดีลซื้อหุ้น WEH จำนวน 4% มูลค่ากว่า 2.5 พันลบ. จ่อปิดดีลเร็วๆนี้ คาดรับเงินปันผล 200 ลบ./ปี
5 ต.ค. 2558

แหล่งข่าวรายหนึ่งเปิดเผยกับข่าวหุ้นธุรกิจออนไลน์ว่า ได้เกิดกระแสข่าวลือในวันนี้ (5 ต.ค.) ว่าบริษัท ณุศาศิริ จำกัด (มหาชน) หรือ NUSA อยู่ในระหว่างเตรียมการสรุปดีลซื้อหุ้นบริษัท วินด์เอ็นเนอยี่โฮลดิ้ง จำกัด หรือ WEH จำนวนไม่เกิน 4% จากผู้ถือหุ้นรายใหญ่คนหนึ่ง ซึ่งคาดว่าใช้เงินราว 2.5 พันล้านบาท ทั้งนี้คาดว่าจะมีการประกาศดีลดังกล่าวไม่เกินสัปดาห์หน้า โดยทางธนาคาร ยูโอบี จำกัด (มหาชน) เป็นผู้ดำเนินการซื้อขายในครั้งนี้
สำหรับประโยชน์ที่ NUSA จะได้รับจากการเข้าซื้อหุ้น WEH คือเงินปันผลต่อปีราว 200 ล้านบาท และเมื่อ WEH เข้าจดทะเบียนในตลาดหุ้นแห่งประเทศไทยมูลค่าจะเพิ่มขึ้นอีกกว่า 50% ของเงินลงทุน
“คร่่าวๆ ดีลนีมีผลบวกที่เกิดกับ NUSA น่าจะได้รับเงินปันผลต่อปีราว 200 ล้านบาท” แหล่งข่าวกล่าว
อนึ่ง WEH เป็นหนึ่งในบริษัทผู้นำด้านพลังงานทดแทนในประเทศไทยและเอเชียตะวันออกเฉียงใต้ มีแผนเดินหน้าเข้าจดทะเบียนในตลาดหลักทรัพย์แห่งประเทศไทย (ตลท.) คาดว่าจะเข้าซื้อขายใน ตลท.ได้ไตรมาส 1/59 โดยหากทำการจดทะเบียนเข้าตลาดหุ้นแล้ว
โดยราคาหุ้น NUSA ปิดตลาดภาคเช้าอยู่ที่ 1.12 บาท บวก 0.02 บาท หรือ 1.82% ราคาสูงสุด 1.13 บาท ราคาต่ำสุด 1.10 บาท มูลค่าซื้อขายที่ 165.54 ล้านบาท